כאבי ראש ושיניים גורמים לסבל רב ולעיתים אנחנו מנסים לטפל בהם באופן נקודתי, אך לא כולם יודעים שבמקרים רבים יש ביניהם קשר הדוק ולמעשה אחד מהם הוא הסימפטום לשני ולא הגורם לכאב.
מדוע זה קורה? כידוע, תחושת הכאב שאנו מרגישים מקורה בתאי הגוף השונים שלנו (כגון העור או השרירים) אשר שולחים מסרים עצביים שונים דרך מערכת העצבים אותם המוח מפרש ככאב. אך מכיוון שאיברים מסוימים קרובים אחד לשני, מצבים שבהם כאב באיבר אחד מקרין על איבר אחר הינם נפוצים ביותר.
אחד מן המקרים האלו נוגע אל כאבי שיניים וראש. כידוע, לכאבי ראש יש לא מעט סיבות נקודתיות כמו למשל לחץ נפשי או שינויים במחזור החודשי (אצל נשים), אך לעיתים מקורו של כאב הראש הוא בכלל בכאבי שיניים. הסיבה לכך היא שהתדרים מאותתים למוח על שני סוגי הכאבים הללו עוברים שניהם דרך העצב המשולש, אחד מעצבי הראש העיקריים.
יתרה מכך, בכל קצה שורש של כל שן בגוף ישנו תא עצב העשוי לעבור סמוך לעצב של איבר אחר ולהשפיע עליו. הדבר נכון במיוחד כאשר כאבי השיניים הם ממושכים וכואבים. במקרים אחרים, האזורים במוח שאחראיים על איברים סמוכים זה לזה נמצאים גם הם קרוב אחד לשני ומתרחש מעין "קצר חשמלי" אשר מרחיב את תחושת הכאב.
עוד נקודה שיש לקחת בחשבון היא שאותם עצבים אשר נמצאים בקצוות השורש אמנם יכולים לאותת בצורה ברורה על כאב, אך לא על מיקומו המדויק במרחב.
זיהומי שיניים הם לרוב תוצאות של זיהום חיידקי אשר גורם להצטברות של מוגלה (אבצס) בחניכיים או בתוך השן. לעיתים הכאב מורגש גם בפנים ובראש. גם טיפולי שיניים מסוימים כגון עקירת שן עשויים לגרום לזיהום בחלל הפה.
תסמונת מפרק הלסת (או באנגלית TMJ) אמנם אינה קשורה לכאב שיניים, אך גם המקור שלה הוא בחלל הפה. תסמונת מפרק הלסת פוגעת במידה חמורה בתפקוד של מפרקי הלסת ומקשה על ביצוע פעולות יום יומיות בסיסיות כגון אכילה או דיבור. אחד הסימפטומים המשמשים לזיהוי התסמונת הוא כאב ראש כרוניים ותופעות אחרות אשר מזכירות מיגרנה.
כפי שכולנו יודעים, עששת היא מחלת חניכיים נפוצה ביותר. רבים מאתנו סובלים ממנה ברמה כזו או אחרת, לעיתים מבלי שאנחנו מודעים לכך (עד שהמצב מחמיר). בכל אופן, המחלה מתבטאת ברגישות למאכלים ושתייה חמים או קרים. בהחלט ייתכן שהכאב אשר מועבר מהעצבים ברקמות הפנימיות של השיניים יתבטא גם בכאב ראש.
לפני הכל, כאשר אתם חווים כאבי ראש ומיגרנות חזקים, עליכם לשלול את האפשרות שמדובר בכאבי שיניים המתבטאים גם בכאבי ראש ומקורות כאב אחרים שיכולים להקרין על הראש כגון בעיות עיניים, בעיות הקשורות למערכת העצבים עצמה ואף סינוסיטיס (מעניין לעניין כי במקרה זה לעיתים דווקא כאב השיניים הוא הסימפטום ולא הסיבה).
כאשר מדובר בטיפול שיניים, חשוב לשמור על השיניים ועל היגיינת הפה באופן הדוק יותר מעתה והלאה על מנת למנוע את חזרתו של המצב ובכלל זאת כאבי הראש.
לאחר ששללנו את כל האפשרויות אלו, ייתכן שהפתרון הטוב ביותר לכאבי הראש יהיה שינוי הרגלי חיים וטיפולים משלימים שונים כגון אלו המוצעים ברפואה סינית. שימוש ממושך בתרופות ומשככי כאבים אמנם עשוי להקל על הכאבים באופן זמני, אך הם אינם מיועדים לשימוש ממושך וקבוע אשר עשוי לגרום להתמכרות ותופעות לוואי שהנזק שלהן עולה על התועלת.